การหลีกเลี่ยงอาการง่วงหลังกิน ทำได้อย่างไรบ้าง
หนังท้องตึง หนังตาหย่อน ตอนที่ 2 และตอนจบ หนังท้องตึง หนังตาหย่อน ตอนที่ 2 และตอนจบ สาเหตุของการกินอิ่มแล้วง่วง ต่อ ทั้งนี้ David Levitsky อาจารย์โภชนาการและจิตวิทยาแห่งมหาวิทยาลัยคอร์เนล อธิบายว่า เมื่อเรากินอาหารเข้าไปในท้องและกระตุ้นระบบทางเดินอาหาร ไปกระตุ้นระบบประสาทพาราซิมพาเทติก เลือดจะไหลเวียนจากกล้ามเนื้อและสมองมายังช่องท้อง และเมื่อเลือดไหลจากสมองลงมาที่ท้อง เราจะรู้สึกง่วงเหงาหาวนอน 1. กินอาหารที่มีดัชนีน้ำตาล Glycemic index GI ที่สูง กล่าวคือ เมื่อเรากินอาหารที่มีค่าดัชนีน้ำตาลที่มาก กลูโกสจะถูกดูดซึมอย่างเร็วจากทางเดินอาหารไปสู่กระแสเลือด ทำให้น้ำตาลในเลือดเพิ่มสูงและตกลงอย่างรวดเร็ว จึงทำให้เกิดอาการอ่อนเพลีย โดยอาหารที่มีค่าดัชนีน้ำตาลที่มาก ได้แก่ ขนมปังขาว ข้าวขาว เป็นต้น ดัชนีน้ำตาล คือ ค่าความเร็วในการเปลี่ยนแป้งเป็นน้ำตาล เป็นค่าใช้จัดลำดับอาหารที่มีจำนวนคาร์โบไฮเดรตว่าประเภทใดจะมีอัตราการเปลี่ยนแป้งเป็นระดับน้ำตาลในเลือดได้เร็วมากหรือน้อย 2. มีกรดอะมิโนทริปโตเฟน Tryptophan ที่สูง ซึ่งสามารถทำให้ร่างกายอ่อนเพลียได้ เพราะในสมองทริปโตเฟนจะถูกเปลี่ยนเป็นสารเซโรโทนินและเมลาโทนิน ซึ่งสาร 2 ตัวนี้เป็นสารที่ช่วยทำให้นอนหลับ เมื่อเรากินอาหารที่มีดัชนีน้ำตาลมาก อินซูลินจะเพิ่มขึ้น และไปกระตุ้นสัดส่วนของทริปโตเฟนในเลือดให้มากขึ้น ทำให้รู้สึกง่วง 3. ฮอร์โมนโคเลซิสโตไคนิน Cholecystokinin CCK ซึ่งเป็นหนึ่งในฮอร์โมนที่ถูกหลั่งระหว่างการย่อยอาหาร ฮอร์โมนตัวนี้จะทำให้เรารู้สึกอิ่มและกระตุ้นสมองทำให้เราง่วงนอน นอกจากนี้ Dr. William Orr อาจารย์จาก University of Oklahoma Health Sciences Center ยังกล่าวว่า ยิ่งเรากินอาหารมาก อาการง่วงก็ยิ่งมีมาก เช่น การกินอาหารที่มีมวล Solid meal จะทำให้เราง่วงนอนมากกว่าอาหารเหลว Liquid meal ทั้งนี้เนื่องจากอาหารทั้ง 2 อย่างจะได้ผลสะท้อนกลับจากสมองที่แตกต่างกัน กล่าวคือ ในขณะที่อาหารที่เป็นของเหลวซึ่งจะถูกย่อยในส่วนบนของกระเพาะที่ต่อกับหลอดอาหาร Fundus อาหารที่มีมวลจะถูกย่อยในกระเพาะส่วนปลาย Antrum โดยกระเพาะส่วนปลายจะมีความสัมพันธ์กับสมองในการทำให้ง่วงได้มากกว่า สำหรับการหลีกเลี่ยงอาการง่วงหลังกินทำได้ด้วยการ กินอาหารทีละน้อย แบ่งเป็นมื้อย่อยๆ เคี้ยวช้าๆ เพื่อป้องกันน้ำตาลในเลือดสูง ให้หลีกเลี่ยงอาหารที่เป็นแป้งขาว หลังอาหารให้เกินน้ำขิงร้อนหรือชาเปปเปอร์มินต์ Peppermint Tea เพื่อช่วยในการย่อย
การหลีกเลี่ยงอาการง่วงหลังกิน ทำได้ด้วยการ
- กินอาหารทีละน้อย แบ่งเป็นมื้อย่อยๆ
- เคี้ยวช้าๆ เพื่อป้องกันน้ำตาลในเลือดสูง ให้หลีกเลี่ยงอาหารที่เป็นแป้งขาว
- หลังอาหารให้เกินน้ำขิงร้อนหรือชาเปปเปอร์มินต์ เพื่อช่วยในการย่อย
25.โภชนวิทยา